 Ugu horrayn Wasiirka oo la waydiiyay siduu u arko hanjabaad ka soo yeedhay maamul goboleedka Puntland oo sheegtay in deegaanno ka mid ah bariga Somaliland in ay dagaal ka xigto haddii la geeyo sanaduuqda doorashada madaxtooyada gobollada Sool iyo Sanaag bari , waxaannu yidhi; Somaliland waa dal xor ah oo ah qaran madaxbannaan oo arrimihiisa u madax-bannaan cidna uga fasax qaadan maayo doorashooyinkiisa iyo deegaanadiisa siday uga qabsoomayso, maamul goboleedka Soomaaliya ee Puntland, waxaan leeyahay waxay dani idiinku jirtaa in aad ilaalisaan deris wanaagga iyo nabadgelyada doorasahda Somaliland ka qabsoomaysaana maaha mid dhul cid kale ay leedahay aanu ku faro galinayno waxay doorashadu ka qabsoomaysaa waa Somaliland cidda la dooranayaa waa Somaliland, cidda tartamaysaa waa Somaliland. 